Cast comfort Soothing Spray สเปรย์ฉีดเฝือก พอดีซื้อให้แฟนใช้ตอนใส่เฝือกที่ต้นแขนและเขาก็ฉีดตอนเกิดอาการคันและตอนเเรกฉีดเป็นน้ำ พอมันระเหยแห้งก็เป็นแป้ง สเปรย์แบบนี้ฉีดแล้วเป็นปกติหรือป่าวครับพอดีไม่เคยใช้พึ่งเคยก็แฟนใช้ตอนแฟนฉีดก็รู้สึกไม่อับชื้นดีหายคัน
สวัสดีค่ะ งาน,สเปรย์สำหรับฉีดเฝือก เพื่อช่วยลดอาการคัน ไม่ได้ถือเป็นยา แต่จัดอยู่ในกลุ่มเครื่องสำอาง ดังนั้น สามารถซื้อใช้ได้โดยไม่ต้องสั่งจ่ายโดยแพทย์หรือเภสัชกร ทั้งนี้ หากเป็นผลิตภัณฑ์ที่มีเลข อย. ระบุชัดเจนถูกต้อง เป็นยี่ห้อที่เชื่อถือได้ ก็สามารถใช้ได้โดยปลอดภัย เหมือนกับการใช้แชมพูหรือครีมทาผิวต่างๆ ค่ะ ดังนั้น หากใช้แล้ว อาการคันดีขึ้น ผิวไม่เกิดผื่นแพ้ขึ้นมา ก็สามารถใช้ต่อได้ค่ะสำหรับสมบัติของสเปรย์สำหรับฉีดเฝือก มักเป็นสปรย์แป้ง คือเมื่อฉีดแล้วก็จะเป็นผงแป้งที่มีเนื้อเนียนละเอียด และเนื่องจากแป้งมีสมบัติช่วยดูดซับความชื้น จึงทำให้ผิวไม่อับชื้น ลดอาการคันลงได้ นอกจากนี้ มักมีส่วนผสมที่ช่วยให้รู้สึกเย็นสบาย เช่น menthol ซึ่งมักพบในยาสีฟันและแชมพูด้วย และอาจมีส่วนผสมอื่นๆ อีก เช่น tea tree oil ที่มีฤทธิ์ยับยั้งเชื้อแบคทีเรียและเชื้อรา เป็นต้น